《偶经西湖林逋故宅四圣观见旁畜野鹤立草径对之萧然有怀 其二》
宋代·员兴宗

霜草深披野径开，幽情端有鹤相媒。笔椽拟欲题三尺，悔欠一龟行李来。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。